**Jan Jirodu** (tam adı: *Jan Jirodu*, *fr.* Jean Giraudoux; 29 oktyabr 1882[…] – 31 yanvar 1944[…], Paris) — fransız roman yazarı, esseçi, oçerkist, diplomat və dramaturq. Birinci Dünya müharibəsi ilə İkinci Dünya müharibəsi arasındakı dövrdə yazıb-yaratmış ən mühüm fransız dramaturqlardan biri hesab edilir. Onun əsərləri bədii üslubu və poetik fantaziyasına görə xüsusilə qeyd olunur. Jirodunun müraciət etdiyi əsas mövzu qadın-kişi münasibətləridir - bəzi hallarda isə kişi ilə əlçatmaz hesab olunan ideal arasındakı münasibətlərdir.

Həyatı
------

Jirodu Yuxarı Vyenna departamentində Bellak kommunasında anadan olmuşdur. Atası Lejer Jirodu burada Nəqliyyat Nazirliyində işləyirdi. Jirodu Soda Lakanal liseyində təhsil almış, məzun olduqdan sonra Avropaya səyahətə çıxmışdır. 1910-cu ildə Fransaya qayıtdıqdan sonra Xarici İşlər Nazirliyindəki vəzifəni qəbul etmişdir. Birinci Dünya müharibəsinin başlaması ilə xidmətlərində xüsusilə fərqlənmiş və 1915-ci ildə müharibə dövründə "Fəxri Legion" ordeninə layiq görülən ilk yazıçı olmuşdur.

O, 1918-ci ildə ailə həyatı qurmuşdu və əsərlərinin əksəriyyətini müharibədən sonrakı dövrdə qələmə almışdır. İlk ədəbi uğurunu romanları vasitəsilə, xüsusilə də *Siegfried et le Limousin* (1922) və *Eglantine* (1927) əsərləri ilə qazanmışdır. Aktyor və teatr direktoru Lui Juve ilə 1928-ci ildə Juvenin *Siegfried*i səhnə üçün hazırlaması ilə başlayan və davam edən əməkdaşlıq onu yazmağa həvəsləndirirdi. Lakin onu beynəlxalq səviyyədə tanıdan dram əsərləri idi. O, ingilis dilli cəmiyyətdə daha çox əsərlərinin Xristofor Fray (*Troya müharibəsi baş verməyəcək*) və Moris Valensi (*Şeylunun dəliliyi*, *Su pərisi*, *Tilsimlənmiş*, *Bellakın Apollonu*) tərəfindən mükafat qazanmış ssenariləri nəticəsində tanınmışdır.

Jirodu Florens Meyer Blumental ilə birlikdə 1919-1954-cü illərdə rəssamlara, heykəltəraşlara, tərtibatçılara, qravürçülərə, yazıçılara və musiqiçilərə verilmiş Priks Blumental mükafatı ilə təltif edilmə zamanı münsif kimi iştirak etmişdir.

Parisdə Passi məzarlığında dəfn edilmişdir.

İstinadlar
----------

1. 1 2 3 4  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2  Jean Giraudoux // Encyclopædia Britannica (ing.).
3. 1 2 3 4  Жироду Жан // Большая советская энциклопедия (rus.): [в 30 т.]. / под ред. А. М. Прохоров 3-е изд. Москва: Советская энциклопедия, 1969.
4. ↑  LIBRIS. 2012.
5. ↑  Brockett, Oscar. *History of the Theatre* Boston: Allyn and Bacon. 1968. p. 621.
6. ↑  Fowlie, Wallace. *Jean Giraudoux* in Gassner, John and Edward Quinn ed. *The Reader's Encyclopedia of World Drama.* New York, Thomas Crowell. 1969. p. 359.
7. ↑  "Encyclopædia Britannica Online: "Jean Giraudoux"". Britannica.com. 2013-11-06. 2015-04-30 tarixində arxivləşdirilib. İstifadə tarixi: 2014-06-03.
8. ↑  "Florence Meyer Blumenthal". Jewish Women's Archive, Michele Siegel. 2021-06-14 tarixində arxivləşdirilib. İstifadə tarixi: 2019-05-02.
9. ↑  New York Times; February 1, 1944 Arxivləşdirilib noyabr 3, 2012, at the Wayback Machine Jean Giraudoux obituary.

Xarici keçidlər
---------------


Vikisitatda ***Jan Jirodu*** ilə əlaqədar sitatlar var.

Vikianbarda ***Jan Jirodu*** ilə əlaqəli mediafayllar var.  


Vikimənbədə bu mətnin orijinalı var.  
Bax: **Auteur:Jean Giraudoux**

* Jan Jirodu  (ing.) *Internet Broadway Database* saytında
* Jan Jirodu — IMDb səhifəsi
* Jan Jirodu  (ing.) Find a Grave saytında